



Školský vzdelávací program


[image: C:\Users\Lenka Forróová\Desktop\4404016.jpg]


ZDRAVÁ STONOŽKA


[image: http://files.msnalepku.webnode.sk/200000007-b4debb5d86/j.jpg]

Stonožka nám stráži škôlku,
Volá Miška aj Barborku.
Príďte všetci medzi nás,
budeme sa spolu hrať,
nové veci spoznávať.

                    1.  Prečo práve ZDRAVÁ STONOŽKA ?
[image: http://files.msnalepku.webnode.sk/200000007-b4debb5d86/j.jpg]


S - smelosť,  T - tvorivosť,  O - odvážnosť,  N – nadanosť,  O - odhodlanosť, Ž - životaschopnosť,  K - kamarátstvo,  A - aktívnosť
 
Názov školského vzdelávacieho programu „ Zdravá stonožka“  obsahuje zdravú myšlienku, ktorú sme si zvolili pre výchovno-vzdelávaciu činnosť.

 V prostredí materskej školy neustále vytvárať také podmienky, v ktorých u  detí rozvíjame pozitívny vzťah k prírode, k životnému prostrediu, objaviť ich krásu, pestrosť a význam prostredníctvom zážitkového učenia,  utvárame  a rozvíjame poznatky zdravého životného štýlu spojeného s otužovaním tela aj ducha, kde deti sa stanú aktívnymi spoluparticipátormi vlastného sebarozvoja.

     Vzdelávacie aktivity pre deti sú plánované a následne realizované tak, aby v nich deti boli aktívne, mohli rozvíjať svoj intelekt, svoj charakter, a aby skúšali nové veci, hľadali tvorivé riešenia problémov.




2. VYMEDZENIE  POSLANIA CIEĽOV VÝCHOVY A VZDELÁVANIA

     
  
         2.1  VYMEDZENIE VLASTNÝCH CIEĽOV A   ZAMERANIE MATERSKEJ ŠKOLY

     Poloha našej materskej školy ako aj prostredie ponúka bezprostredný kontakt s prírodou, je miestom, kde v blízkom okolí môžu deti tráviť chvíle v prírode. Bohatá zeleň umožňuje každodennú  realizáciu aktivít zameraných na prírodovedné poznávanie formou priameho zážitku, vytváranie pozitívnych postojov k prírode, rozvíjanie estetického vnímania a prežívania prírody.
Zámerom výchovného pôsobenia a filozofiou našej materskej školy je:
Environmentálna výchova
 základné poznatky z bežného života detí , implementujeme do predprimárneho vzdelávania prostredníctvom plnenia  edukačných aktivít v projekte s názvom „ Prírodovedná a environmentálna výchova v materskej škole “. 
· Oblasť rozvíjania prírodovednej gramotnosti realizujeme  takým spôsobom, aby sa dieťa naučilo pozorovať, klásť si otázky a chápať veci, ktoré ho obklopujú. Učíme deti experimentovať a rozvíjať ich schopnosť vedecky premýšľať a argumentovať,  aby deti riešili jednoduché výskumné otázky prostredníctvom vedeckých postupov (výskumne ladená koncepcia prírodovedného vzdelávania). Proces hľadania odpovedí na otázky vychádza z aktuálnych predstáv, ktoré sú postavené na predchádzajúcich skúsenostiach dieťaťa s danou problematikou. Cieľom je naučiť deti experimentovať a rozvíjať schopnosť vedecky premýšľať a argumentovať. Obsahom prírodovedného vzdelávania je vysvetľovanie vecí, ktoré bežne používajú. Deti objavujú podstatu magnetizmu, topenia a tuhnutia látok, tieň a pod. Rozvíja sa schopnosť vytvoriť otázku, ktorá identifikuje jednoduchý výskumný problém. Tieto následne formulujú do hypotéz a predpokladov. Využívanie čo najviac aktivít vo vonkajšom prostredí – turistické vychádzky, exkurzie, výlety, outtdorové aktivity.

Zdravá stonožka
· Venujeme pozornosť a vytvárame podmienky k výchove zameranej na zdravý životný štýl (saunovanie, otužovanie, zdravé zúbky, zdravá výživa). Podporujeme pohybovú aktivitu detí starostlivosťou o osobné zdravie a poznanie svojho tela( dopravné ihrisko, športové súťaže, škola v prírode, lyžovanie, plávanie). Podnecujeme duševnú a telesnú pohodu detí vytváraním príjemnej a priateľskej atmosféry . Škola je zapojená v programe školské mlieko a školské ovocie.
Zdravý životný štýl, otužovanie  
· zámerom je smerovanie detí k zdravému životnému štýlu, otužovaniu organizmu, využívaním vlastnej sauny v materskej škole. 
Saunovanie 
· Cieľ: upevňovať sebavedomie detí, posilňovať ich vôľové vlastnosti rozhodnosť, húževnatosť, smelosť.
Predplavecká príprava
· Cieľ: priblížiť vodné prostredie prostredníctvom hier s vodou a vo vode, odstraňovať u detí strach z vody tak, aby im bolo vodné prostredie príjemné. Rozvíjať na elementárnej úrovni špeciálne plavecké zručnosti, podnecovať rozvoj vôľových vlastností – vytrvalosť
Lyžovanie
· Cieľ: naučiť deti hravou formou na elementárnej úrovni základy lyžovania, otužovať deti vplyvom chladu, vetra, slnka, upevniť zdravie detí intenzívnou pohybovou aktivitou v prírode, rozvíjať vzťah detí k pohybu prírode
Doprava
· Cieľ: využívanie vlastného dopravného ihriska v materskej škole. Vedieť sa správne orientovať a správať sa v dopravných situáciách, rozvíjať vedomosti o cestnej premávke 

Detí zo  znevýhodneného prostredia- začleňovanie do vzdelávacieho procesu aj deti zo znevýhodneného prostredia, využívanie formy inkluzívneho vzdelávania. 
· Umožniť deťom, aby sa spolupodieľali na vlastnom  sebarozvoji  - tým že prostredníctvom kontaktu s reálnym svetom, prostredníctvom skúmania a bádania sfére fyzického svata i sveta vzťahov, si budú samé budovať svoj poznatkový i hodnotový systém, Viesť deti k uvedomovaniu si zodpovednosti za svoje chovanie a správanie, formovať základy zdravého životného štýlu, v ktorom dieťa rovnomerne uspokojuje svoje fyzické, mentálne aj psychosociálne potreby.
     Materská škola obohacuje výchovu a vzdelávanie záujmovými činnosťami. Je to krúžok hudobno-pohybovej výchovy, vedený odbornou lektorkou.
      Niekoľkoročná aktívna spolupráca so vzdelávacími inštitúciami zameranými na umelecký rozvoj dieťaťa smerovala k zameraniu školy rozvíjať výtvarné nadanie  detí a ich tvorivý estetický prejav spájať s prezentáciou prác na výtvarných súťažiach a prehliadkach detskej tvorivosti. Deti majú možnosť navštevovať krúžok výtvarnej výchovy.
      V edukačnom pôsobení na dieťa škola považuje za dôležité upriamiť pozornosť na rozvoj digitálnej gramotnosti u detí, rozvíjanie zručností pri práci s počítačom, interaktívnou tabuľou, pozornosti, pamäti a logického myslenia. / využívame prostriedky ako robotickú  hračku BEE Bot, fotoaparát,  detské mobilné zariadenia, počítač, edukačné programy/.
      Jedným z dôležitých cieľov školy je prostredníctvom nových učebných pomôcok zintenzívniť a skvalitniť výučbu cudzieho jazyka / anglický jazyk/ zabezpečením krúžku anglického jazyka pod vedením odbornej lektorky.
     V budúcnosti sa chceme  zamerať na posilňovanie psychickej pohody u detí,  na dodržiavanie zásady psychohygieny zaraďovaním relaxácie a relaxačných techník.

Školský vzdelávací program podporuje u detí :
· perceptuálno – motorický rozvoj – prostredníctvom chôdze, behu, skokov, poskokov, hodu, lezenia a základných gymnastických prvkov, turistiky, sezónnych činností
· sociálno – emocionálny rozvoj – prostredníctvom riešenia sporov, vyjadrovania pocitov, vzájomnej úcty a starostlivosti medzi deťmi navzájom a vo vzťahu k dospelým, porozumenia a spolupráce s druhými.,
· kognitívny rozvoj – vedie dieťa k samostatnému mysleniu, k tvorivosti, k preskúmavaniu vecí do hĺbky, k chápaniu diania na základe vlastného experimentovania, pozorovania a objavovania
Školský vzdelávací program poskytuje deťom:
· dostatok času na preskúmavanie prostredia
· príležitosť učiť sa mnohými spôsobmi: varením, kreslením, maľovaním, modelovaním, spevom, diskusiami, stavaním, dramatickými hrami, činnosťami vonku, prezeraním kníh a časopisov, prácou s prírodninami, papierom, písmenami, pieskom, vodou, pozorovaním, pokusmi a objavmi
· príležitosť učiť sa spôsobom, ktorý vyhovuje individuálnemu štýlu učenia každého dieťaťa – a to aj či ide o rýchlosť, dĺžku, podiel aktivity a pasivity pri učení, možnosť učenia sa činnosťami, hrou, pozorovaním, napodobňovaním, vlastným pokusom a omylom
· poskytuje kľudné a bezpečné miesto, kde deti môžu preskúmavať svoje pocity, dopúšťať sa chýb, naprávať a riešiť konflikty
· príležitosť vybrať si, ktorých činností sa chcú zúčastniť
· miesto kde môžu verejne vystaviť svoje práce
· ocenenie a pozitívne hodnotenie osobnej aktivity dieťaťa

2.2. VYMEDZENIE CIEĽOV VÝCHOVY A VZDELÁVANIA 
Vlastné ciele výchovy a vzdelávania v našej materskej škole sme si stanovili v súlade so všeobecnými cieľmi ustanovenými v štátnom vzdelávacom programe, s cieľmi výchovy a vzdelávania ustanovenými v školskom zákone, s cieľmi stanovenými v projekte riadenia rozvoja materskej školy, s potrebami a záujmami detí, zákonných zástupcov a pedagogických zamestnancov a vlastným zameraním školy.

· uľahčiť dieťaťu plynulú adaptáciu na nové prostredie / podporovať plynulú a bezpečnú adaptáciu dieťaťa na prostredie materskej školy /
· rozširovať, uplatňovať a využívať výchovu a vzdelávanie detí zo sociálne znevýhodneného prostredia / vytvárať rovné príležitosti na výchovu a vzdelávanie detí zo sociálne znevýhodneného prostredia a podporovať ich inklúziu /
· Vnímať zmeny, učiť sa ich prijímať a aktívne sa s nimi vyrovnávať / rozvíjať schopnosť dieťaťa vnímať zmeny, prijímať ich a aktívne sa s nimi vyrovnávať / 
· Učiť sa kriticky myslieť, rozpoznávať problémy a riešiť ich / rozvíjať kritické myslenie, schopnosť identifikovať problémy a hľadať prirodzené riešenia /
· Vedieť si vybrať a niesť za svoju voľbu zodpovednosť / rozvíjať schopnosť samostatne sa rozhodovať a niesť primeranú zodpovednosť za svoje rozhodnutia / 
· Byť tvorivý a mať predstavivosť / podporovať tvorivosť, fantáziu a predstavivosť dieťaťa / 
· Mať záujem a zodpovednosť voči spoločenstvu, krajine a prostrediu,  ktorom  žijeme / utvárať pozitívny vzťah k spoločenstvu, krajine a prostrediu, v ktorom dieťa žije, a rozvíjať pocit zodpovednosti za nich /    
· Vytvárať si zdravé životné návyky a postoje / vytvárať a upevňovať zdravé životné návyky a postoje vedúce k ochrane zdravia a wellbeing – u dieťaťa /

3.  STUPEŇ VZDELANIA

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelávania. Tento doklad vydá riaditeľka materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.


4.  DĹŽKA ŠTÚDIA  A FORMY VÝCHOVY A VZDELÁVANIA

Materská škola ponúka celodennú výchovu a vzdelávanie v 4 triedach a možnosť poldennej výchovy a vzdelávania pre deti, ktorých rodičia o to požiadajú dennou formou nasledovne :
Povinné predprimárne vzdelávanie – pre deti, ktoré dosiahnu päť rokov do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku. Povinné predprimárne vzdelávanie v materskej škole trvá jeden školský rok, okrem prípadu pokračovania  plnenia povinného predprimárneho vzdelávania. Dieťa ho plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne na základe žiadosti zákonného zástupcu alebo zástupcu zariadenia s priloženým súhlasným stanoviskom príslušného zariadenia poradenstva a prevencie.
Inkluzívne vzdelávanie – materská škola poskytuje podmienky pre inkluzívne vzdelávanie, deti so zdravotným znevýhodnením a deti so špeciálnymi výchovno – vzdelávacími potrebami, ktoré nie sú deťmi so zdravotným znevýhodnením sa zaraďujú  do tried spolu s ostatnými deťmi. Vo výchove a vzdelávaní akceptujeme princípy inklúzie :
a) vzdelávanie pre všetkých
b) univerzálne a rovnaké vzdelávacie ciele
c) diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní
d) adaptácia procesu a postupu podmienkam lokálnej komunity a jej potrieb
e) presah školských aktivít na  lokálne aktivity a ich integráciu do činnosti školy
f) intenzívny profesijný vývin podieľajúcich sa pedagogických zamestnancov
Dieťa so zdravotným znevýhodnením sa vzdeláva podľa ŠkVP. Ak jeho špeciálne výchovno – vzdelávacie potreby neumožňujú, aby sa vzdelávalo podľa ŠkVP, dieťa sa vzdeláva podľa individuálneho vzdelávacieho programu vypracovaného v súlade s odporúčaniami centra poradenstva a prevencie a s informovaným súhlasom zákonného zástupcu dieťaťa.
Deťom so zdravotným znevýhodnením a deťom s nadaním v súlade s princípmi inkluzívneho vzdelávania a odporúčaniami centra poradenstva a prevencie poskytujeme podporné opatrenia.
Denná forma výchovy a vzdelávania sa môže uskutočňovať aj ako dištančná:
a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia
b) v rozsahu podľa rozhodnutia riaditeľky školy, ministra školstva v čase mimoriadnej situácie, núdzového stavu alebo výnimočného stavu pre všetky deti
c) v rozsahu podľa rozhodnutia riaditeľky školy pre deti, pre ktoré je predprimárne vzdelávanie povinné, ak kvôli zdravotnému stavu, alebo z iných závažných dôvodov ( napr. rodinné dôvody, ohrozovanie bezpečnosti a zdravia iných detí ) nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov
d) v rozsahu nevyhnutne potrebnom, najviac však jeden mesiac, zo závažných organizačných, technických, hygienicko-epidemiologických dôvodov, na základe opatrenia RÚVZ alebo na návrh riaditeľky školy z dôvodov, ktoré môžu ohroziť bezpečnosť a zdravie detí a zamestnancov alebo môžu spôsobiť závažné škody na majetku.
Osobitosťou výchovno- vzdelávacej činnosti je vzdelávanie cudzincov – zamerané najmä na osvojovanie si základov slovenského jazyka tak , aby deti cudzincov mali dostatočné a veku primerané komunikačné schopnosti v slovenskom jazyku.
Výchovu a vzdelávanie v materskej škole realizujeme prostredníctvom denných organizačných foriem:
Hry a hrové činnosti podľa výberu detí
Zdravotné  cvičenie
Vzdelávacie aktivity
Pobyt vonku
Činnosti zabezpečujúce životosprávu ( hygiena, stravovanie, odpočinok 
Organizácia výchovno – vzdelávacej činnosti v materskej škole je charakteristická flexibilitou striedania spontánnych a riadených činností. Formy denných činností sa realizujú súbežne alebo ako samostatné organizačné jednotky. Usporiadanie denných činností spracúva materská škola vo  forme denného poriadku, ktorý:
· zabezpečuje vyvážené striedanie spontánnych hier a riadených činností,
· vytvára dostatočný priestor pre individuálne potreby a záujmy detí
· zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok)
· umožňuje poskytovanie podporných opatrení vo výchove a vzdelávaní podľa zákona (§ 145a a § 145b školského zákona ) a katalógu podporných opatrení, ktorý vydáva MŠVVaŠ.

5.  UČEBNÉ  OSNOVY
Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.
Učebné osnovy sú vypracované tak, aby učiteľky neobmedzovali, ale ponechávali im voľnosť v ich  prispôsobovaní  sa individuálnym vzdelávacím potrebám detí.
5.1 VÝCHODISKÁ PLÁNOVANIA VÝCHOVNO - VZDELÁVACEJ ČINNOSTI PODĽA ŠKOLSKÉHO VZDELÁVACIEHO PROGRAMU  „ Zdravá stonožka“
Filozofiou ŠkVP „Zdravá stonožka“ je uplatňovať celostný rozvoj osobnosti dieťaťa. Rozpracované obsahové celky v sebe integrujú požiadavky Štátneho vzdelávacieho programu (ŠVP) a špecifické ciele profilácie našej MŠ:
· Zdravý životný štýl a otužovanie: Využívanie vlastnej sauny, podpora imunity, environmentálna výchova, programy Školské ovocie a mlieko, starostlivosť o zuby (Dental Alarm).
· Šport a pohybové zručnosti: Realizácia predplaveckej prípravy, lyžiarskych výcvikov, outdoorových aktivít a využívanie vlastného dopravného ihriska.
· Inkluzívne vzdelávanie : Tímová spolupráca, využívanie pedagogických asistentov, individuálny prístup pre deti so ŠVVP a deti zo sociálne znevýhodneného prostredia.
· Rozvoj moderných gramotností: Implementácia finančnej a digitálnej gramotnosti (interaktívne prvky, Bee-Bot), predčiateľskej gramotnosti a výskumne ladenej koncepcie prírodovedného vzdelávania (IBSE).

 Štátny vzdelávací program (ŠVP): Plánovanie rešpektuje vzdelávacie oblasti, výkonové a obsahové štandardy.
 Vekové osobitosti: Plány zohľadňujú vývinové špecifiká a individuálne potreby detí.
 Učebné osnovy ŠkVP: Plánovanie nadväzuje na vopred stanovené témy mesiacov a témy týždňov.

Obsah učebných osnov je v Školskom vzdelávacom programe rozpracovaný do štyroch tematických blokov podľa ročných období, ktoré sú realizované v priebehu 10 mesiacov školského roka. Plynule na seba nadväzujú, delia sa na témy mesiaca,  ktoré sú delené na témy   týždňa, niekedy však vzhľadom na individuálne potreby detí v triede sa téma realizuje aj ako týždenný projekt, slúžia ako otvorený flexibilný dokument. 
Plánovanie výchovno-vzdelávacej činnosti v našej materskej škole je otvoreným, flexibilným a neustále sa rozvíjajúcim procesom. Východiskom pre týždenné plánovanie VVČ sú výkonové štandardy zo ŠVP a  nášho ŠkVP. Učiteľky plánujú VVČ spoločne na obdobie jedného týždňa, pričom uplatňujú integrovaný prístup. Výber konkrétnych metód, foriem a prostriedkov rešpektuje aktuálnu rozvojovú úroveň, záujmy a potreby detí v konkrétnej triede. Súčasťou každého plánu je evalvácia, ktorá slúži ako spätná väzba pre ďalšie plánovanie a napredovanie detí.“ 
Osobitosti práce pri plánovaní výchovno- vzdelávacej činnosti:
· Analýza triedy: 
· Učiteľ vychádza z aktuálnych schopností a potrieb detí, demografické a sociálne zloženie detí / pomer chlapcov, dievčat, sociálna klíma, adaptácia, individuálne záujmy a potreby detí,  deti so zdravotným znevýhodnením, nadaním alebo zo sociálne znevýdňujúceho  prostredia v spolupráci s asistentom, podporným tímom
· Učiteľ využíva metódy :cielené pedagogické pozorovanie, pedagogickú diagnostiku, rozhovory so zákonnými zástupcami, učiteľmi 
Výber tém : Témy kopírujú ročné obdobia, prierezové témy – environmentálna výchova, dopravná výchova, ochrana zdravia a  života, predčitateľská a finančná gramotnosť na pochopenie hodnoty peňazí a práce. – implementovanie simulovaných situácii / hry na obchod, plánovanie, / - školský projekt finančná gramotnosť pomocou autorských rozprávok ,výber tém reaguje na aktuálne dianie v regióne, kultúrne udalosti, významné medzinárodné dni, športové súťaže organizované mestom
· Regionálny princíp : Zahŕňa lokálne zvyky, tradície, zvyky, - fašiangy,, vynášanie Moreny, vianočné zvyky, spolupráca s miestnymi inštitúciami – knižnica, domovom dôchodcov, hasiči, polícia, špecifiká regiónu ,záujmy detí – z ich zvedavosti, zážitkové učenie v teréne – využívanie exkurzií, vychádzok, historické pamiatky, múzeá, prírodné pamiatky pamätné izby
· Spoločenská potreba – Reaguje na dôležité témy / bezpečnosť, environment, zdravie /
· Digitálna bezpečnosť a gramotnosť- na bezpečné používanie internetu a sociálnych sietí, využívanie vlastnej sauny na podporu zdravia, upevňovanie zdravého životného štýlu -  strava, školské mlieko – projekt, pestovanie vlastných byliniek , ovocné kríky, školské ovocie – projekt, prevencia obezity – športové aktivity, pohyb,  projekt – bojujeme proti obezite, multikultúrna tolerancia inklúzia – aktivity na inklúziu a rešpektovanie inakosti – školský projekt inkluzívne vzdelávanie, podpora a empatie voči znevýhodneným skupinám – spoločné aktivity s rómskymi deťmi
· Stanovenie cieľov : Učiteľ formuje jasné, merateľné a dosiahnuteľné ciele.
· Ciele presne pomenúvajú očakávanú vedomosť – špecifický a jasný, výsledok sa dá vidieť, počuť alebo skontrolovať – merateľný, overiteľný, je primeraný veku, schopnostiam triedy a reálnym podmienkam- akceptovateľný, dosiahnuteľný, rešpektuje individuálne tempo detí vrátane detí so ŠVVP – realistický, je jasne určené, kedy sa má splniť / do konca aktivity, do konca týždňa / - termínovaný
· Taxonómia cieľov : Ciele pokrývajú kognitívnu – znalosť, pochopenie, psychomotorickú a afektívnu oblasť.
Kognitívna oblasť : stimulujú myšlienkové operácie detí do od jednoduchého k zložitému
· Zapamätanie si – dieťa ukáže , pomenuje, priradí, vymenuje / napr. pomenuje 3 domáce zvieratá /
· Pochopenie – dieťa vysvetlí, nájde rozdiel / napr. podľa farby/
· Aplikácia – dieťa použije, predvedie, vyrieši, precvičí v hre / napr. uplatní pravidlá cestnej premávky na dopravnom ihrisku/
· Analýza – dieťa usporiada, porovná, rozčlení / napr. usporiada obrázky v dejovej postupnosti podľa deja rozprávky /
· Hodnotenie – dieťa zdôvodní, obháji, vyjadrí názor, / napr. zdôvodní prečo je dôležité si umývať ruky../
· Tvorenie / Syntéza : dieťa navrhne postaví, vymyslí, nakreslí / napr. postaví z lego kociek garáž podľa vlastnej fantázie /

Psychomotorická oblasť :  rozvíjajú hrubú motoriku, jemnú motoriku, grafomotoriku vizuomotoriku a sebaobsluhu

· Napodobňovanie – dieťa zopakuje pohyb, cvik,  alebo rytmus  po učiteľke
· Praktické cvičenie – dieťa manipuluje s predmetmi a náradím podľa pokynov / strihá , modeluje, navlieka/
· Spresňovanie – dieťa vykonáva pohyb samostatne, plynule, s narastajúcou presnosťou / u starších detí napr. správne držanie ceruzky
· Koordinácia a automatizácia – dieťa kombinuje viacero pohybov naraz / napr. udrží rovnováhu na odrážadle, koordinuje ruku a oko pri hode ,na cieľ...

Afektívna oblasť – rozvíjanie socializácie, sebaregulácie, empatii, pozitívne postoje k druhým a okoliu
· Prijímanie / Vnímanie -  dieťa so záujmom počúva rozprávku, vníma pokyny učiteľky, sleduje kamaráta
· Reagovanie – dieťa aktívne spolupracuje v skupine zapája sa do hry, odpovedá na otázky
· Oceňovanie hodnôt – dieťa prejavuje empatiu, pomôže kamarátovi, poprosí, poďakuje bez vyzvania
· Prejavovanie postojov – dieťa stabilne dodržiava pravidlá triedy, chráni prírodu, rieši konflikt nenásilne / dohodou /

· Voľba metodiky : Učiteľka rešpektuje primeranosť, potreby detí, volí zážitkové učenie, hru, podporuje zvedavosť detí, volí motivačný rozhovor, prekvapenia, rozprávanie príbehu, rolové hry, pojmové vyučovanie, pokusy , experimenty, praktické precvičovanie, simulácie, opakovanie , využívajú organizačné formy – hromadné, skupinové, individuálne 
· Diferenciácia úloh :  Plán obsahuje výchovno-vzdelávacie činnosti a úlohy, ktoré zabezpečujú inkluzívne vzdelávacie prostredie prostredníctvom cielenej diferenciácie, pričom rešpektujú individuálne potreby, schopnosti, aktuálnu úroveň a rozvojový potenciál každého dieťaťa, vrátane detí so ŠVVP.

· Podľa náročnosti / obsahová / – učiteľ plánuje k rovnakej téme úlohy dve úrovne / štandardná, maximálna /
· Podľa tempa / časová / - plán obsahuje doplnkové a rozširujúce aktivity pre deti ktoré pracujú rýchlejšie ako aj časovú rezervu pre pomalšie deti.
· Podľa podpory / metodická / - učiteľ rozlišuje či zvolí názorné ukážky, samostatnú prácu detí, priamu asistenciu pedagogického asistenta 
· Podľa štýlov učenia – úlohy učiteľky volia tak, aby zapájali všetky deti a rôzne zmysly,  obrázky, schémy, pesničky, pohyb, manipulácia s predmetmi
· Podľa organizačnej formy / sociálna / – striedanie individuálnej práce, práce vo dvojiciach a v skupinách, čím podporuje spoluprácu, vzájomné učenie sa detí a rozvoj sociálnych kompetencií.

· Evalvácia : Učiteľ spätne vyhodnocuje úspešnosť plnenia cieľov priamo v pláne
Učiteľ analyzuje, ktoré deti bezpečne zvládli nastavené ciele, kto vyžaduje upevnenie a u koho je potrebné cieľ opakovať, doplniť
Vyhodnocuje ktoré uplatnené stratégie  boli pre deti zaujímavé / napr. zážitkové, skupinové, .../
Vyhodnocuje , či vyčlenený čas na naplnenie úlohy bol dostatočne primeraný a či nedošlo naopak k preťaženiu alebo demotivácii detí

Výber výkonových štandardov
Učiteľka vyberá výkonové štandardy z jednotlivých vzdelávacích oblastí ŠVP tak, aby:
· boli zastúpené systematicky a rovnomerne v priebehu časového obdobia,
· tvorili logicky prepojený celok v rámci tematického plánovania,
· umožňovali integráciu viacerých vzdelávacích oblastí.
Vybrané výkonové štandardy prispôsobuje schopnostiam detí a podľa potreby ich diferencuje.

Stanovenie cieľov VVČ
Učiteľka formuluje ciele na úrovni týždňa a jednotlivých organizačných foriem:
· stanovuje jeden cieľ hier a hrových činností z oblasti prosociálneho rozvoja, ktorý sa realizuje priebežne počas celého týždňa,
· stanovuje jeden cieľ zdravotného cvičenia na celý týždeň, zameraný na precvičenie alebo posilnenie vybranej svalovej skupiny,
· formuluje čiastkové ciele vzdelávacích aktivít, viazané na konkrétne dni a výkonové štandardy.

Plánovanie organizačných foriem dňa
VVČ sa plánuje komplexne a zahŕňa všetky organizačné formy dňa:
· hry a hrové činnosti,
· zdravotné cvičenie,
· cielené vzdelávacie aktivity,
· pobyt vonku,
· popoludňajšie činnosti.
Ku každej činnosti učiteľka určuje cieľ.


Komplexný systém plánovania výchovno – vzdelávacej činnosti (VVČ) a kontrolný cyklus plnenia výkonových štandardov (VŠ) ŠkVP Zdravá Stonožka
 
Plánovanie VVČ v našej materskej škole (MŠ) vychádza zo Štátneho vzdelávacieho programu (ŠVP) pre predprimárne vzdelávanie a je plne integrované s profiláciou ŠkVP Zdravá Stonožka. Edukačný proces je plánovaný na princípoch integrovaného tematického vyučovania, pričom dôraz sa kladie na enviromentálnu výchovu, budovanie psychofyzickej odolnosti (otužovanie, saunovanie, zdravý životný štýl, ochrana prírody a prostredia) a outdoorovú pedagogiku. 

Systém organizačných foriem dňa (OF)
Základným nástrojom plánovania je týždenný integrovaný plán VVČ, ktorý vychádza z Matrice plánovania VŠ. 

· Zdravotné cvičenie
Plánujeme jeden spoločný špecifický cieľ na celý týždeň. V rámci našej profilácie ide o kľúčovú formu, zameranú na každodennú rannú aktivizáciu, zdravotné cviky, správne držanie tela, dychové cvičenia a príprava organizmu na otužovanie. 

· Hry a hrové činnosti podľa výberu detí (HaHČPVD)
Plánujú sa s odlišným, samostatným, špecifickým cieľom na každý deň. Slúžia na rannú diagnostiku, sociálne interakcie a voľnú hru, pričom učiteľ vstupuje do hry ako facilitátor (sprievodca). 

· Cielená výchovno-vzdelávacia aktivita (CVA)
Plánuje sa s odlišným, samostatným, špecifickým cieľom na každý deň. Predstavuje ťažisko dopoludňajšej riadenej edukácie, kde sa uplatňuje najmä bádateľská metóda a cyklus E-R-R (evokácia- realizácia – reflexia).

· Pobyt vonku (PV)
Plánuje sa s odlišným, samostatným, špecifickým cieľom na každý deň. Edukácia sa presúva do terénu a prepája sa s otužovaním. 

· Aktivita cielenej výchovno-vzdelávacej aktivity – popoludňajšia (ACVA)
Plánuje sa so samostatným špecifickým cieľom na každý deň. Využíva sa na reflexiu dňa, individuálnu prácu s deťmi, dokončovanie tvorivých procesov, alebo relaxáciu po náročnom poobedí. 
· Sebaobslužné činnosti, hygiena a presuny 
Sú plánovanou a vedomou súčasťou edukačného procesu, plnia kľúčovú rolu pri podpore samostatnosti, pri dodržiavaní hygieny a pri bezpečných presunoch. 

Plánovanie „KROK ZA KROKOM“
1. Východisková analýza a výber témy (makroplánovanie): 
-výber VŠ z „Matrice plánovania VŠ“
-kontrola zrealizovaných/ nezrealizovaných VŠ
-zohľadnenie sezónnosti a aktuálnych podmienok

2. Stanovenie špecifických cieľov (mikroplánovanie):
-zvolenie VŠ konkrétne, merateľne a dosiahnuteľne pre týždenný plán
-adaptácia VŠ podľa vekových osobitostí a špecifických potrieb detí

3. Návrh stratégií, metód a foriem práce:
-k cieľom priradiť vhodné výchovno-vzdelávacie stratégie, metódy a organizačné formy
-dôraz na zážitkové učenie a vlastnú aktivitu detí
-zapájanie moderných prvkov (využitie digitálnych technológií, prosociálnych hier zameraných na inklúziu)
-plánovanie diferenciácie, t.j. príprava variant úloh pre deti, ktoré potrebujú väčšiu podporu a rozširujúce úlohy pre deti s rýchlejším tempom

4. Materiálno – technické zabezpečenie:
-premyslenie a súpis potrebných pomôcok
-okrem štandardných didaktických pomôcok plánovanie aj špecifického materiálu pre praktické činnosti

5. Realizácia VVČ a formatívne hodnotenie:
-realizácia naplánovaných činností a priebežné sledovanie detí
-pozorovanie a pokroky detí zaznamenávať do „Evalvačného listu dieťaťa“
-hodnotenie má formatívny charakter – nesústreďuje sa na chyby, ale na posun dieťaťa a hľadanie ciest, ako ho ďalej podporiť

6. Reflexia a evalvácia (plnenie a hodnotenie) týždňa:
-na konci týždňa prechod na poslednú fázu plánovacieho cyklu
-vyplnenie „Záznamového hárku reflexie a evalvácie týždenného plánu VVČ“
(podklad pre ďalšie plánovanie, vysoko hodnotný a plánovací materiál) -zhodnotenie dosiahnutých cieľov, efektivita metód, stratégií a reakcií detí na aktivity 

7. Kontrolný a evaluačný cyklus plnenia VŠ (systém PDCA)
PLAN (plánovanie) – DO (realizácia) – CHECK (kontrola a monitoring) – ACT (nápravné opatrenia a inovácia)
-na základe týchto krokov garantujeme naplnenie výkonových štandardov Štátneho vzdelávacieho programu, aj výkonových štandardov Školského vzdelávacieho programu Zdravá Stonožka, vyplývajúcich z profilácie našej materskej školy 


Sezónne činnosti, kurzy, nadštandardné aktivity
Nad rámec bežnej dennej prevádzky obohacujeme výchovno-vzdelávací proces o špecifické sezónne aktivity a kurzy, ktoré priamo podporujú našu profiláciu: 
-pohybové kurzy: (plavecký výcvik, lyžiarsky výcvik) s cieľom rozvíjať špecifické pohybové zručnosti a odvahu detí
-tvorivé dielne a komunitné akcie: počas roka usporadúvame tematické tvorivé dielne pre deti a rodičov 
-poldenné a celodenné školské výlety v prírode: (formy vzdelávania v čistom prírodnom prostredí zamerané na enviromentálny výskum a otužovanie)
-krúžková činnosť: (anglický jazyk, výtvarná výchova, hudobno-pohybová príprava)

Flexibilita plánovania a krízový manažment (metodická poistka)
Naša materská škola reaguje flexibilne na akékoľvek neočakávané a mimoriadne situácie (vysoká chorobnosť detí, epidémie, pandémie, nepriaznivé klimatické podmienky). 
Pre tieto prípady uplatňujeme nasledovné pravidlá:
-princíp alternatívnej náhrady (realizácia činností v náhradnom termíne)
-modifikácia tém a foriem výučby (úprava a spájanie týždenných tém a metodické usmernenie rodičov)
-otvorenosť a individuálny prístup (základným kritériom je dodržanie bezpečnosti, ochrany zdravia detí a zachovanie psychickej pohody kolektívu)



6.   VYUČOVACÍ JAZYK

Vyučovacím jazykom v materskej škole je štátny jazyk Slovenskej republiky.



7.   SYSTÉM PODPORA DETÍ  V SÚLADE S PRINCÍPMI INKLUZÍVNEHO VZDELÁVANIA
Systém podpory detí je súčasťou školského vzdelávacieho programu a vychádza z princípov inkluzívneho vzdelávania a platnej legislatívy Slovenskej republiky. 
Cieľom systému podpory je zabezpečiť rovnosť príležitostí, rešpektovanie individuálnych potrieb detí a vytváranie bezpečného, podnetného a rešpektujúceho prostredia pre všetky deti. Podpora je zabezpečovaná pedagogickými zamestnancami školy v spolupráci s pedagogickým asistentom a externými odbornými zariadeniami.
7.1. Pedagogická podpora detí v triede
Pedagogická podpora v triede predstavuje základnú a najdôležitejšiu úroveň podpory, ktorú zabezpečujú všetci pedagogickí zamestnanci školy v súlade s princípmi inkluzívneho vzdelávania, rovnosti príležitostí a rešpektovania  individuálnych potrieb detí. 
Zahŕňa najmä:
· diferenciáciu a individualizáciu výchovno – vzdelávacích činností podľa schopností a potrieb detí
· úpravu tempa práce a náročnosti úloh
· využívanie rôznych vyučovacích metód a foriem práce primeraných veku detí (kooperatívne učenie, projektové vyučovanie, zážitkové učenie)
· priebežné formatívne hodnotenie a poskytovanie spätnej väzby
· vytváranie bezpečnej a rešpektujúcej triednej klímy
· systematické pedagogické pozorovanie a včasnú identifikáciu ťažkostí
· podporu sociálno – emocionálneho rozvoja detí a rozvíjanie pozitívnych vzťahov v kolektíve
· uplatňovanie preventívnych stratégii na predchádzanie problémovému správanie 
Triedny učiteľ zohráva kľúčovú úlohu pri identifikácii potrieb detí a nastavovaní primeranej podpory v rámci bežnej výchovy a vzdelávania, pričom spolupracuje s ostatnými zamestnancami a zákonnými zástupcami dieťaťa
7.2  Individuálna podpora konkrétnych detí
Individuálna podpora je poskytovaná deťom, ktoré potrebujú zvýšenú mieru podpory v súlade s princípmi inkluzívneho vzdelávania a na základe individuálnych potrieb dieťaťa z dôvodu:
· špeciálnych výchovno-vzdelávacích potrieb
· zdravotného znevýhodnenia
· sociálneho znevýhodnenia
· jazykovej bariéry
· nadania alebo mimoriadneho talentu

Cieľom individuálnej podpory je vytvoriť podmienky na optimálny rozvoj osobnosti dieťaťa a jeho aktívne zapojenie do výchovno – vzdelávacieho procesu.

Formy individuálnej podpory:
· úprava spôsobu hodnotenia
· vypracovanie individuálneho vzdelávacieho programu (ak je to potrebné)
· cielená pomoc pedagogického asistenta počas výchovno - vzdelávacieho procesu
· pravidelné konzultácie s rodičmi/zákonnými zástupcami
· úprava metód, foriem práce a organizácie činností podľa potrieb dieťaťa
· prispôsobenie prostredia a didaktických pomôcok / napr. vizuálna podpora, štruktúrovanie priestoru /
· spolupráca s odbornými zamestnancami a zariadeniami poradenstva a prevencie

Podpora je poskytovaná na základe pedagogickej diagnostiky a v prípade potreby na základe odporúčaní zariadenia poradenstva a prevencie. Je realizovaná systematicky, priebežne vyhodnocovaná a upravovaná podľa aktuálnych potrieb dieťaťa.
7.3. Spolupráca a podporné opatrenia
7.1.1. Spolupráca pedagogických zamestnancov
Vzhľadom na to, že škola nemá vytvorený školský podporný tím, podporné opatrenia koordinuje riaditeľka školy ako koordinátor podpory v spolupráci s triednymi učiteľkami a pedagogickým asistentom , pričom zabezpečuje plánovanie , realizáciu a vyhodnocovanie v súlade s potrebami detí..
Pedagogický asistent:
· podporuje dieťa alebo skupinu detí počas výchovno – vzdelávacieho procesu
· pomáha pri adaptácii na prostredie školy
· spolupracuje s učiteľkou pri príprave a realizácii výchovnovzdelávacieho procesu
· podieľa sa na vytváraní podmienok pre úspešné začlenenie dieťaťa do kolektívu
· podporuje rozvoj sociálnych zručností detí a pozitívnej  triednej klímy 
· pomáha pri individuálnej práci s dieťaťom podľa pokynov pedagogického zamestnanca
Spolupráca medzi učiteľom a pedagogickým asistentom je založená na pravidelnej komunikácii a spoločnom plánovaní práce a priebežnom vyhodnocovaní účinnosti poskytovanej podpory.

7.1.2. Spolupráca s rodičmi a externými subjektmi
Škola aktívne spolupracuje s rodičmi, ktorí sú partnermi pri nastavovaní podpory dieťaťa. Spolupráca zahŕňa:
· individuálne konzultácie
· informovanie o pokroku dieťaťa
· spoločné hľadanie riešení pri výskyte ťažkostí
V prípade potreby škola spolupracuje s centrami poradenstva a prevencie, prípadne ďalšími odbornými inštitúciami podľa odporúčaní a individuálnych potrieb dieťaťa.


7.4. Prevencia diskriminácie a segregácie
Škola vytvára prostredie založené na princípoch rovnosti, rešpektu a tolerancie.
Prevencia diskriminácie a segregácie zahŕňa:
· zabezpečenie rovnakého prístupu ku vzdelávaniu pre všetky deti
· odmietanie akýchkoľvek foriem diskriminácie alebo stigmatizácie
· začleňovanie detí so špeciálnymi potrebami do bežných tried
· realizáciu preventívnych aktivít zameraných na rozvoj empatie a rešpektu
· podporu pozitívnej sociálnej klímy v triedach
· riešenie prejavov šikanovania alebo sociálneho vylúčenia bezodkladne a systematicky
Škola vedie deti k rešpektovaniu rozmanitosti a podporuje ich aktívne zapájanie do spoločného vzdelávacieho procesu bez vytvárania segregovaných skupín.
Systém podpory detí je založený na každodennej pedagogickej práci učiteľov a pedagogického asistenta, na spolupráci s rodičmi a externými odborníkmi. Jeho cieľom je vytvárať podmienky, aby každé dieťa mohlo napredovať podľa svojich možností a schopností v bezpečnom a podpornom prostredí.


8. Stratégia digitálnej transformácie vzdelávania
Stratégia digitálnej transformácie vzdelávania je súčasťou rozvoja školy a vychádza z platnej legislatívy a strategických dokumentov Slovenskej republiky. Jej cieľom je systematicky rozvíjať digitálne prostredie školy tak, aby podporovalo kvalitu vzdelávania, rovnosť príležitostí a rozvoj digitálnych kompetencií detí aj zamestnancov.
8.1. Strategický prístup k digitálnej transformácii
Digitálna transformácia je v materskej škole  chápaná ako dlhodobý a systematický, ktorého cieľom je skvalitnenie výchovno – vzdelávacieho procesu. Nie je cieľom samotným, ale prostriedkom na podporu učenia sa detí.

Vychádza z týchto  oblastí:
· zmysluplnné a efektívne využívanie digitálnych technológií vo výchovno – vzdelávacom procese 
· podpora aktívneho učenia a kritického myslenia
· rozvoj informačnej a mediálnej gramotnosti
· bezpečné a etické používanie digitálnych technológií

Digitálna transformácia je realizovaná ako spoločný záväzok celej školy a zahŕňa:
· jednotnú víziu využívania digitálnych technológií
· koordináciu aktivít vedením školy
· postupné budovanie digitálnej infraštruktúry
· využívanie školských informačných systémov
· podporu zdieľania skúseností medzi pedagógmi

Škola zabezpečuje primerané technické vybavenie a podporuje jednotné, bezpečné a efektívne používanie digitálnych nástrojov v pedagogickej dokumentácii..
8.2  Ciele digitálnej transformácie
Strategické ciele školy :
· zvyšovať úroveň digitálnych kompetencií detí primerane veku a vývinovej úrovni a  zamestnancov
· zabezpečiť efektívne a bezpečné využívanie digitálnych technológií
· integrovať digitálne nástroje do výchovno-vzdelávacieho procesu ako podporu učenia a nie ako náhradu 
· podporovať inovatívne formy vzdelávania (online zdroje, interaktívne materiály a pod.)
· posilňovať kybernetickú bezpečnosť a ochranu osobných údajov
Špecifickým cieľom je aj :
· využívanie digitálnych technológii na podporu inkluzívneho vzdelávania
· rozvoj digitálnej gramotnosti detí prostredníctvom hier, objavovania a zážitku
· podpora individualizácie a diferenciácie v učení
Rozvoj digitálnych kompetencií zamestnancov škola :
· podporuje účasť zamestnancov na vzdelávaniach a školeniach
· vytvára priestor na interné zdieľanie skúseností
· motivuje pedagógov k využívaniu inovatívnych digitálnych nástrojov
· podporuje rozvoj digitálnej pedagogiky (online zdroje, interaktívne materiály, a pod.)

Zámerom školy je systematicky rozvíjať digitálne kompetencie zamestnancov tak, aby digitálne technológie využívali efektívne, bezpečne a pedagogicky zmysluplne na podporu kvality výchovno – vzdelávacieho procesu.  

8.3 Spôsob hodnotenia cieľov
Plnenie cieľov digitálnej transformácie sa pravidelne vyhodnocuje prostredníctvom :
· interného hodnotenia školy
· analýzy využívania digitálnych nástrojov
· spätnej väzby od pedagogických zamestnancov a zákonných zástupcov
· pozorovania zapojenia detí do aktivít s využitím digitálnych technológií
· hodnotenia dosahovaných výsledkov vo vzdelávaní

Výsledky hodnotenia slúžia na plánovanie ďalšieho rozvoja a úpravu stratégie tak, aby reagovala na potreby detí, školy a technologický vývoj.


8.4. Vízia rozvoja digitálnej kultúry školy
Škola smeruje k vytváraniu digitálnej kultúry, v ktorej sú digitálne technológie prirodzenou, bezpečnou a zmysluplnou súčasťou každodenného života školy
Digitálne technológie sú využívané :
· na podporu aktívneho, zážitkového a individuálneho učeniami
· na podporu detí so špeciálnymi výchovno  - vzdelávacími potrebami
· na sprístupnenie učebných materiálov v rôznych formách
· rozvoj samostatnosti a zodpovednosti detí

Škola vytvára prostredie, v ktorom : 
· deti získavajú základy digitálnej gramotnosti primerane veku
· pedagogickí zamestnanci využívajú digitálne technológie odborne a tvorivo
· je zabezpečená ochrana osobných údajov a kybernetická bezpečnosť
· digitálne technológie prispievajú k vyrovnávaniu rozdielov v prístupe ku vzdeávaniu
Digitálne technológie sú využívané tak, aby podporovali rovnosť príležitostí a neprehlbovali rozdiely medzi nimi

9. Hodnotenie detí
       Cieľom hodnotenia detí v našej materskej škole nie je porovnávanie  ich výkonov medzi sebou. Našim cieľom je sledovať individuálny pokrok každého dieťaťa, odhaliť jeho silné a slabé stránky a zistiť oblasti, v ktorých potrebuje podporu .Hodnotenie má motivačný charakter a rešpektuje osobnostné tempo dieťaťa.
    9.1. Vnútorný systém kontroly hodnotenia detí. 
1. Pedagogická diagnostika – učiteľky pozorujú deti pri hre, učení a každodenných činnostiach. Pôsobia v úlohe pozorovateľa alebo v prípade činnosti usmerňujú podľa potreby a zamerania. Všetky pozorovania zapisujú do pedagogickej diagnostiky – vstupná, výstupná, poprípade vkladajú správy počas roka, ktoré detailnejšie pomáhajú pri rozvíjaní dieťaťa a obraz o ňom.  
2. Analýza činností – Hodnotia sa výtvarné , grafické a konštruktívne práce, kresba ľudskej postavy a pracovné listy.
3. Rozhovor s deťmi – individuálne rozhovory zamerané na porozumenie myšlienkových pochodov a pocitov dieťaťa.
4. Formy hodnotenia  - Využíva sa hodnotenie slovné , motivačné a berie sa osobnosť každého dieťaťa. Poskytuje sa okamžitá, pozitívna  a konštruktívna spätná väzba počas dňa.
5. Portfólio dieťaťa – Učiteľky vytvárajú deťom zložky kde odkladajú práce a pracovné listy počas celého roka, ktoré ukazujú ich skutočný rozvoj.
6. Spolupráca s rodičmi – O výsledkoch dieťaťa informujú učiteľky priebežne,   alebo v rámci konzultačných hodín, poprípade individuálnych stretnutí. Poprípade sa plánujú Dni otvorených dverí, kde majú rodičia možnosť vidieť dieťa priamo v edukačnom procese.
7. Poradenstvo – V prípade potreby materská škola odporučí rodičom konzultáciu v príslušnom zariadení poradenstva a prevencie.

    9.2.  Špecifiká hodnotenia detí so špeciálnymi výchovno – vzdelávacími potrebami.
Hodnotenie detí so ŠVVP v našej materskej škole vychádza z ich individuálnych schopností , diagnózy a odporúčaní odborníkov. Cieľom je citlivo mapovať pokroky s ohľadom na obmedzenia, ktoré dieťa má. Hodnotenie nikdy neporovnáva dieťa so ŠVVP a s ostatnými zdravými deťmi v triede.
1. Individuálny vzdelávací program / IVP /
· Východisko hodnotenia – Pre každé dieťa so ŠVVP u ktorého to odporučí poradenské zariadenie , vypracovávame vzdelávací program.
· Plnenie cieľov – Priebežné hodnotenie dieťaťa sa viaže priamo na plnenie konkrétnych menších cieľov, ktoré sú v tomto IVP stanovené.
2. Metódy a úpravy pri hodnotení
· Rešpektovanie obmedzení – pri sledovaní pokroku zohľadňujeme zdravotný stav dieťaťa. Jeho únavu, tempo , pozornosť a momentálne rozpoloženie.
· Zameranie na úspech – Hodnotenie je prísne pozitívne  a motivačné. Oceňujeme každú, aj minimálnu snahu a sebemenší  pokrok dieťaťa v pred. 
· Úprava kritérií – Ak dieťa kvôli svojmu znevýhodneniu nedokáže splniť bežný výkonový štandard, kritéria  hodnotenia učiteľka upraví / diferencuje / tak, aby dieťa mohlo zažiť pocit úspechu.  
3. Tímová diagnostika a spolupráca 
· Multidisciplinárny prístup – na hodnotení pokrokov dieťaťa sa podieľa triedna učiteľka , pedagogický asistent, školský podporný tím, Centrum poradenstva a prevencie.
· Konzultácie s rodičmi – Pokroky a smerovanie dieťaťa pravidelne a detailne konzultujeme s rodičmi a spoločne hľadáme najlepšie cesty pre jeho ďalší rozvoj.
· Prehodnocovanie IVP – efektivita nastavených cieľov a pokroky dieťaťa sa pravidelne prehodnocujú / spravidla 2x ročne/ v spolupráci s CPP a podľa potreby sa upravujú.

